Таксама трэба весці навучанне і сярод бацькоў, прыцягваць іх да беларускамоўнага асяроддзя. Ні для каго не сакрэт, што цесная сувязь сям’і і школы — гэта залог поспеху ў навучанні і выхаванні дзяцей. Ад таго, наколькі цесная гэтая сувязь, залежаць поспехі ў рабоце настаўніка і поспехі ў вучобе вучняў. Дзеці чуюць беларускую гаворку ў класе ад настаўніка, дома — размаўляюць па-беларуску ў сям’і і тым самым папаўняюць свой слоўнікавы запас, развіваюць вуснае маўленне. А гэта немалаважна для засваення ведаў на ўроках. У маім класе ўсе вучні любяць урокі беларускай мовы, некаторыя нават больш, чым рускай.